Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1334

3. §-ának (2) bekezdése határozza meg. Biztonsági készleten belül a kőolaj és az egyes kőolajtermékek arányát az éves költségvetés részeként a közgyűlés, illetve az igazgatótanács állapítja meg a tv. 5. §-ának figyelembevételével. 10.2. A jelen Alapszabály mellékleteként csatolt táblázat az irányadó arra nézve, hogy az egységnyi kőolaj az egyes kőolajtermékeknél milyen mennyiségnek felel meg, és megfordítva (kőolaj-egyenérték). 10.3. A Szövetség által készletezett termékek tárolása során esetlegesen keletkező veszteségek elszámolására a jövedéki adóról és a jövedéki termékek forgalmazásáról szóló törvény felhatalmazása alapján kiadott PM rendelet előírásait kell alkalmazni. Nem vehető készletre és nem tárolható a magyar szabványnak nem megfelelő termék. 10.4. A tárolást a Szövetség vagy saját tulajdonát képező tartályban, vagy más tulajdonát képező tartályban, szerződés alapján végzi. A Szövetség letéti vagy bérleti szerződés alapján készletez, ha a letéteményes vagy a bérbeadó elkülönített tartályt bocsát rendelkezésre, amelyben csak a Szövetség tulajdonában álló készlet helyezhető el. A készlet kezelését és őrzését a letéteményes vagy a bérbeadó személyzete végzi. A szerződésben elő kell írni, hogy a letéteményes vagy a bérbeadó a készletet felhívásra bármikor köteles kiadni, és meg kell határozni a megengedett veszteség mértékét. Az elhelyezett és visszaadandó készlet mennyisége alatt mindig a tartályokból kivehető mennyiséget kell érteni. A készletben keletkező kárért a letéteményes vagy a bérbeadó a polgári jog szabályai szerint felel. 10.5. A Szövetség a készletet olyan szerződés alapján is biztosíthatja, amelyben a Szövetség tulajdonát képező kőolajat feldolgozó vállalja, hogy rögzített időpontra, meghatározott mennyiségű terméket állít elő a Szövetség számára, s azt a rögzített időponttól mint a Szövetség tulajdonát a 10.4. pont szabályai szerint tárolja. A bérfeldolgozó a készre jelentés alapján számlázhat, a megengedett veszteséget a készre jelentés napjától kell számítani. A szerződés hibás teljesítése esetén a Szövetség jogosult szankciókat alkalmazni. 10.6. A 10.4. pont szerinti ügyletekre a Szövetség irányárakat vagy normatívákat adhat ki; a díjak mértékéről és feltételeiről azonban mindig a szerződésben kell megállapodni. 10.7. A Szövetség csak olyan belföldi tárolótartályokban készletezhet anyagokat, amelyek mindenkor megfelelnek a hatályos biztonságtechnikai, tűzvédelmi és környezetvédelmi előírásoknak, illetve az egyes anyagok minőségének megőrzését biztosítják. 10.8. A termékek minőségét legalább évente egyszer meg kell vizsgáltatni. Vizsgálat alatt az MSZ szerinti teljes mélységű minőségvizsgálatot kell érteni. Anyagmozgás, készletfeltöltés esetén — a kitárolás megkezdése előtt és feltöltés befejezése után — minden esetben teljes mélységű minőségvizsgálatot kell végrehajtani. A Szövetség részére mindig a betárolt minőségű kőolaj, illetve kőolajtermék álljon rendelkezésre. Ha az elemzés során bebizonyosodik, hogy minőségromlás állt be, intézkedni kell a lecseréléséről, és ha a minőségromlás oka vétkes magatartás volt, a felelősség érvényesítéséről. 10.9. A minőségi vizsgálatokat akkreditált intézetekkel kell elvégeztetni. 10.10. A termékek mozgatását úgy kell megszervezni, hogy ne következzen be minőségromlás a termék kiszállításakor, illetve lecserélésekor. 10.11. A tárolt készletek vagyonbiztosítása, illetve biztosíttatása a Szövetség feladata.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes